Neiespējamā misija: Rēgu protokols
"Neiespējamā misija: Rēgu protokols" (angļu: Mission: Impossible – Ghost Protocol) ir 2011. gada ASV spiegu filma. Filmas režisors ir Breds Bērds. Filmas producents un galvenās lomas tēlotājs, tāpat kā iepriekšējās filmās, ir Toms Krūzs. Vēl filmā filmējušies Džeremijs Renners, Saimons Pegs un Paula Patone. Filma ir turpinājums 1996. gada filmai "Neiespējamā misija", 2000. gada filmai "Neiespējamā misija 2", kā arī 2006. gada filmai "Neiespējamā misija 3". Tā ir ceturtā filma no Neiespējamās misijas filmu sērijas. Filmas pirmizrāde notika 2011. gada 7. decembrī Dubaijas filmu festivālā. "Neiespējamo misiju spēki" tiek slēgti pēc tam, kad tie tiek apsūdzēti Maskavas kremļa bombardēšanā. Līdz ar to Ītanam Hantam un viņa jaunajai komandai jādodas pa negodīgiem ceļiem, lai atjaunotu savas organizācijas labo vārdu.